**ՀԵՏԱԶՈՏԱԿԱՆ ԱՇԽԱՏԱՆՔ**

Թեմա՝ **Ուսուցչի համագործակցությունը սովորողների**

**ծնողների կամ նրանց օրինական**

**ներկայացուցիչների հետ՝ սովորողների կրթության**

**կազմակերպման և ընտանեկան դաստիարակության հարցերում**

**Հեղինակ՝ Արթուր Փիլոյան**

**Մարզ՝ Լոռի**

**Ուսումնական հաստատություն՝ Ղ.Ալիշանի անվան թիվ 27 հիմնական դպրոց**

**Բովանդակություն**

1.Ներածություն։ Հետազոտության նպատակը, խնդիրները։

2.Ի՞նչ ենք հասկանում «ուսուցչի և սովորողի ծնողի համագործակցություն» ասելով։

3.Ինչպե՞ս է ազդում «Շախմատ» առարկայի հանդեպ ծնողների դիրքորոշումը դպրոցականների սոցիալական ինտելեկտի զարգացման մակարդակի վրա։

4.Եզրակացություն։

5.Օգտագործված գրականության ցանկ։

**1.Ներածություն։ Հետազոտության նպատակը, խնդիրները։**

Աշխատանքի նպատակն է ցույց տալ ուսուցչի և սովորողների ծնողների կամ նրանց օրինական ներկայացուցիչների հետ համագործակցության ուղիները, ինչպես նաև առարկայի ուսումնասիրման շրջանակում ծնողների ազդեցությունը սովորողների զարգացման մակարդակի վրա։

Հետազոտության խնդիրն է ներկայացնել ուսուցչի և սովորողների ծնողների կամ նրանց օրինական ներկայացուցիչների հետ համագործակցության անհրաժեշտությունն ու արդյունավետությունը։

Վարքով ու հատկապես կարգապահությամբ է պայմանավորված սովորողի`   հասարակության մեջ իր տեղն ու դերը գտնելու, դրանք արդյունավետորեն արժևորելու փաստը: Երեխան ձևավորվում է դեռ չծնված, սակայն այդ հարցում անփոխարինելի է կրթօջախների դերը: Ուստի աշակերտների մասին խոսելիս, առաջադիմությունից զատ, անհրաժեշտ է ուշադրություն դարձնել  դասարանում նրանց դրսևորած վարքին ու կարգապահությանը: Վերոգրյալներով են պայմանավորված սովորողի ունեցած ընդունակությունների բացահայտումն ու զարգացումը, և իհարկե, կարողությունների, հմտությունների աստիճանական կատարելագործումը, այսինքն`  լայն իմաստով նրա ուսումնական առաջադիմության արդյունավետությունը: Դպրոցում դասավանդվող ուսումնական առարկաները երբեմն չեն կարող ներառել այն ամբողջ տեղեկատվությունը, ինչն անհրաժեշտ է գրագետ, բանիմաց և հասարակությանը պիտանի սերունդ կրթելու համար: Դրա համար ավելի կարևոր և լիարժեք է ծնողների հետ համագործակցությունը։ Դա դասարանում կատարված ուսումնական աշխատանքի շարունակությունն է կազմում և հանդիսանում է գիտելիքների ինքնուրույն գործադրման միջոց:

Ծնողների հետ համագործակցությունը երեխայի մեջ զարգացնում է կամք, ինքնուրույնություն, ակտիվություն, ինքնագործունեություն և ստեղծագործական կարողություն: Ծնողի և ուսուցչի համագործակցությունը յուրովի է անդրադառնում անձի բազմակողմանի զարգացման վրա: Երեխան տանը, դպրոցում, բակում տարեկիցների հետ հարաբերվելիս տարբեր կերպ է իրեն պահում: Որպեսզի նա կարողանա լիարժեք ինքնադրսևորվել, անհրաժեշտ է խրախուսել նրա յուրաքանչյուր քայլը, միասնաբար վերլուծել կատարած քայլի հետևանքները: Կրթության այդ կարիքները բարելավելու համար անհրաժեշտ է ծնողներին ներգրավել ուսումնական գործընթացի մեջ: Ժամանակակից հասարակության մեջ

երեխաները թե´ ընտանիքում, թե´ դպրոցում պիտի ստանան միասնական և ներդաշնակ դաստիարակություն: Ծնողների հետ անցկացվող յուրաքանչյուր զրույցի ժամանակ հարկավոր է ներառել տարաբնույթ հոգեբանական պահեր, մանրամասն վերլուծել յուրաքանչյուր երեխայի ունակությունները, կարողությունները, հետաքրքրությունները, առկա խնդիրները և դրանց առաջացման պատճառները: Եթե ծնողը ներգրավված է երեխայի կրթության գործընթացում, աշակերտն ունի ավելի բարձր ակադեմիական առաջադիմություն, այդ ընթացքում բարելավվում է հաճախման ցուցանիշը: Աշակերտի մոտ զարգանում է սոցիալական հմտություն, նրա վարքը դրական է դառնում ինչպես տանը, այնպես էլ դպրոցում: Ծնողների ներգրավվածությունը միավորում է ծնողներին և ուսուցիչներին, նրանց մասնակից է դարձնում դպրոցի և արտադպրոցական շատ ու շատ գործընթացներին:

Այսպիսով, եզրակացնում ենք, որ ուսուցչի և սովորողի ծնողների կամ նրանց օրինական ներկայացուցիչների համագործակցությունը կարևոր է, և շատ խնդիրներ են լուծվում դրա միջոցով։ Այն նպաստում է անձի բազմակողմանի զարգացմանը, կարող է դրական ազդել հոգեբանական շատ խնդիրների հաղթահարման վրա:

**2.Ի՞նչ ենք հասկանում «ուսուցչի և սովորողի ծնողի համագործակցություն» ասելով։**

Ինչու՞ է կարևոր ուսուցչի և սովորողի ծնողների կամ նրանց օրինական ներկայացուցիչների համագործակցությունը շախմատի դասաժամերին։ Ինչպե՞ս կարելի է դա կազմակերպել, և ի՞նչ նպատակ է այն հետապնդում։

«Շախմատ» ուսումնական առարկայի հանդեպ ծնողների բացասական վերաբերմունքը կարող է ազդել դպրոցականների սոցիալական ինտելեկտի զարգացման վրա[[1]](#footnote-1): Հետևաբար պետք է գտնել ուղիներ՝ «Շախմատ» առարկայի նկատմամբ դպրոցականների դրական վերաբերմունքի ձևավորման համար։ Դրան կարելի է հասնել սովորողների ծնողների հետ ակտիվ համագործակցելով։ Ուսուցչի և սովորողի ծնողների համագործակցությունը հետապնդում է մի շարք նպատակներ: Դրանք են`

1.Ծնողներին տեղեկատվության հաղորդում ուսումնական գործընթացի մասին:

2.Պարբերաբար հանդիպումների կազմակերպում աշակերտների առաջընթացի քննարկման նպատակով:

3. Ծնողների ներգրավումը դպրոցական գործընթացին՝ ներ և արտադպրոցական գործընթացի արդյունավետությունը բարձրացնելու նպատակով:

Ծնողների և ուսուցչի համագործակցության ուղիներն են՝

1.Դպրոցական միջոցառումներին հնարավորինս շատ մասնակցություն,

2.Երեխայի լավ աշխատանքի խրախուսում և գնահատում ծնողի կողմից,

3.Դպրոցի համար իրական պահանջների նախանշում,

4.Ուսուցիչների հետ կանոնավոր հանդիպումներ և իրենց երեխաների առաջընթացի քննարկում,

5.Տնային առաջադրանք կատարելիս աշակերտին օգնության ցուցաբերում:

Կարևոր է իմանալ, որ «ծնող» ասելով չպետք է հասկանալ միայն մայր կամ հայր: Ծնող կարող ենք անվանել այն բոլոր անձանց, ովքեր ներգրավված են երեխայի դաստիարակման գործում: Այս դեպքում «ծնող» տերմինը նկատի ունի բոլոր այն անձանց, որոնք պատասխանատու են երեխայի կրթության ու դաստիարակման  համար: Համագործակցության կառուցվածքային հիմքը յուրաքանչյուրը յուրաքանչյուրի հետ փոխազդեցության ձևն է, ինչը հնարավորություն է տալիս ստեղծել համընդհանուր համագործակցության ու փոխօգնության վրա հիմնված ուսուցման գործընթաց[[2]](#footnote-2)։ Սովորողի ծնողների և ուսուցչի համագրծակցությունն ունի մի շարք դրական կողմեր.

1.Օգուտ ծնողին. փոխվում են ծնողի սոցիալական, զգացմունքային կողմը և անձնական հատկանիշները: Ավելի առաջադիմորեն է օգտագործում հնարավորությունները երեխայի կարիքների բավարարման համար, ավելի վստահ է արտահայտում սեփական տեսակետները, լիիրավ տիրապետում է երեխայի մասին տեղեկությանը:

2.Օգուտ աշակերտին. դպրոցի գործընթացին ներգրավված ծնողների երեխաներն ավելի դրական հարաբերություն ունեն ինչպես դպրոցի, ուսուցիչների, այնպես էլ ընտանիքի անդամների հետ:

3.Օգուտ ուսուցչին.  ծնողների հետ ակտիվ համագործակցումն օգնում է ավելի ինքնավստահ դառնալուն և արդյունավետ աշխատելուն։

• Ուսուցչի մոտ հանդես է գալիս հարգանք սեփական մասնագիտության նկատմամբ։

• Վերագնահատվում է ուսուցչի աշխատանքը ծնողի կողմից:

Ծնողի և ուսուցչի միջև կապվածությունն օգնում է ուսուցչին պարբերաբար սպառիչ տեղեկություն ստանալ երեխայի մասին:

4.Օգուտ դպրոցին**.** Ծնողների հետ համագործակցությունը դրականորեն է ազդում դպրոցի վրա.

• Դպրոցը ծնողների կողմից ավելի մեծ աջակցություն է ստանում:

• Մեծանում է դպրոցի հեղինակությունը հասարակության մեջ:

• Այն դպրոցում, որտեղ ծնողների ներգրավվածությունն ավելի նկատելի է, աշակերտների հաճախելիության և ուսման որակի ցուցանիշն ավելի բարձր է:

Դպրոցի գործընթացն ավելի արդյունավետ է դառնում, երբ դպրոցը և ուսուցիչը փոխադարձաբար հետաքրքրված են ծնողների հետ ակտիվ համագործակցմամբ:

Այսպիսով, կարելի է եզրակացնել, որ աշխատանքի արդյունքում ձեռք կբերվեն համագործակցություն, նոր գիտելիքներ, ծնող-երեխա, ծնող-ուսուցիչ նորովի համագործակցություն, որը պիտի ուղղորդի և նպաստի աշակերտի ինքնուրույն մտածողության զարգացմանը, շփման կուլտուրային, նոր գիտելիքների ձեռքբերմանը, զարգացնի տարբեր հմտություններ և կարողություններ համագործակցային աշխատանքի ընթացքում:

**3.Ինչպե՞ս է ազդում «Շախմատ» առարկայի հանդեպ ծնողների դիրքորոշումը դպրոցականների սոցիալական ինտելեկտի զարգացման մակարդակի վրա։**

Շախմատի՝ որպես ուսումնական առարկայի նկատմամբ հասարակության մեջ առկա վերաբերմունքի ձևավորման հարցում շատ կարևոր է ուսուցչի և սովորողի ծնողների կամ նրանց օրինական ներկայացուցիչների հետ համագործակցությունը։ Սովորողի զարգացման գործում կարևոր է «Շախմատ» առարկան: Այն զարգացնում է երեխայի տրամաբանական մտածողությունը, ձևավորում է սոցիալական և հոգեբանական որակներ: «Շախմատ» առարկայի նպատակը ոչ թե հենց խաղն է,այլ յուրաքանչյուր մասնակցի անձի զարգացումը[[3]](#footnote-3)։ Ծնողի հետ համագործակցության արդյունքում ուսուցիչը կկարողանա բացահայտել դասագրքի բարդության աստիճանը, երեխայի առջև ծառացած խնդիրները: Ծնողները պիտի կարողանան սեր արթնացնել առարկայի նկատմամբ, զարգացնել երեխայի մտածողությունը: Այս ամենի ճիշտ կազմակերպման համար անհրաժեշտ է ծնողի, ուսուցչի համատեղ աշխատանքն ու վերահսկողությունը: Համագործակցության արդյունավետության համար նախ պետք է պարզել, թե հենց ծնողները որքա՞ն են տիրապետում շախմատին։ Հարցման արդյունքում ստացվել է հետևյալ պատկերը՝ ծնողների 70,5 %-ը չի տիրապետում շախմատային հմտություններին։

Ծնողների այն խումբը, որ չի տիրապետում առարկային, բացասաբար է տրամադրված առարկայի հանդեպ։ Հարցված ծնողների 30%-ն է կողմ արտահայտվել «Շախմատ» առարկան դպրոցներում որպես ուսումնական պարտադիր առարկա ներառելուն։ Ծնողների 22,8%-ը գիտի, թե դասավանդման ի՞նչ նպատակ է հետապնդում շախմատը։

Ուստի, որպեսզի այս ցուցանիշը վատ չանդրադառնա սովորողների զարգացման մակարդակի վրա, անհրաժեշտ է ծնողների հետ իրականացնել հոգեբանական աշխատանքներ, նրանց ներկայացնել առարկայի կարևորությունը։

Արդյունավետ հաղորդակցման համար անհրաժեշտ է, որ ուսուցիչը և ծնողը միմյանց հետ տեղեկություններ փոխանակեն:

5

Ծնողների արդյունավետ հաղորդակցություն

Հաղորդակցություն

Դպրոցի աշխատակազմի և ծնողների գիտակցության բարձրացում

Անհատականացում

Մանկավարժները պետք է խրախուսեն ծնողներին, նրանց տեղեկացնեն, թե ի՞նչ է կատարվում երեխայի կյանքում, խոսեն այն ընթացիկ պրոցեսների մասին, որոնք կարող են ազդեցություն գործել դպրոցում երեխայի առաջընթացի վրա: Դպրոցները, որոնք հոգ են տանում ծնողների ՝ դպրոցի ուսումնական գործընթացում ընդգրկվելուն, ակտիվորեն օգնում են ծնողին ընդգրկման մեթոդները սովորելու գործում: Երեխաներից շատերը դպրոցից դուրս մասնակցում են շախմատի արտադպրոցական պարապմունքների։ Նրանց մեջ ոգևորություն արթնացնելու համար կարելի է կազմակերպել փոքրիկ մրցույթներ: Սա կարելի է կատարել ծնողների անմիջական մասնակցությամբ և օգնությամբ: Նման միջոցառումները ոգեշնչում են շնորհալի մասնակիցներին, բացահայտում են նոր շնորհալիներին, նպաստում նոր աշխատանքների ստեղծմանը: Այդպիսի միջոցառումները ձևավորում են գնահատման և ինքնագնահատման որակներ և կերտում հասարակության հետ սերտ շփվող, մտածող անհատներ։ Ծնողներին երեխաների հետ կարելի է ներգրավել շախմատի խաղի ընթացքին:

Հետազոտություններըը ցույց են տվել, որ այն դպրոցները, որտեղ ծնողների հետ համագործկացության արդյունավետ ծրագրեր գոյություն ունեն, ստացել են բազմաթիվ դրական արդյունքներ, ինչպիսիք են.

6

|  |
| --- |
| Հաճախելիության բարելավում |
| Բարձր առաջադիմություն |
| Աշակերտների լավ վարք |
| Ծնողների վստահության բարձրացում դպրոցի ու ուսման նկատմամբ |
| Ընդունում են ընկերաբար, հարգում ու գնահատում |
| Համարվում են գործընկեր երեխաների ուսման ու զարգացման գործում |
| Ունեն բազմաթիվ հնարավորություններ՝ ընդգրկվելու դպրոցի գործունեությանը |
| Մշտական շփում ունեն դպրոցի անձնակազմի հետ: |
| Դպրոցը տալիս է օգտակար տեղեկատվություն, ինչը նպաստում է նրանց համագործակցությանը |

Շախմատը հնարավորություն է տալիս զարգացնել տրամաբանական մտածողությունը: Աշխատանքի մի շարք տեսակների միջոցով իրականացվում է շախմատի կապը կյանքի հետ:Դրա համար ընտրվում են բազմազան, հետաքրքիր, հնարամտություն պահանջող աշխատանքներ, որոնք ամրապնդում են սովորողների ունեցած գիտելիքները: Հնարավոր է, որ մասնագիտությունների և դրանց բնորոշ առանձնահատկությունների մասին աշակերտը պատկերացում չունենա, և ծնողը կարող է օգնել երեխային մասնագիտական կողմնորոշման հարցում:

Այսպիսով, կարող ենք եզրակացնել, որ շախմատը բացառիկ նշանակություն ունի աշակերտների կամքի ուժի, աշխատասիրության, նպատակասլացության, բարդ և անծանոթ իրավիճակներում կողմնորոշվելու, ինքնակազմակերպման կարողությունների ձևավորման գործում։ Իսկ այս ամենին հեշտ հասնելու համար անհրաժեշտ է համագործակցել սովորողների ծնղների հետ։

**4.Եզրակացություն։**

Այսպիսով, կարելի է եզրակացնել, որ ծնողների հետ համագործակցությունը կարևոր է թե′ դպրոցի, թե′ շախմատի ուսուցման արյունավետության բարձրացման համար ընդհանրապես։ Դրա համար կարելի է կազմակերպել ծնողական ժողովներ և հանդիպումներ  ոչ միայն դպրոցում, նաև դպրոցից դուրս: Նման հանդիպումների անցկացումը կնպաստի ծնողների և դպրոցի միջև լարվածության վերացմանը, փոխադարձ վստահության ձեռքբերմանը:  Մանկավարժները պետք է ծնողներին տեղեկացնեն, թե ի՞նչ է կատարվում երեխայի կյանքում, խոսեն այն ընթացիկ պրոցեսների մասին, որոնք կարող են ազդեցություն թողնել առարկայի յուրացման և երեխայի առաջընթացի վրա: Հանրակրթական հաստատությունը հստակ տեղեկություն պետք է հաղորդի ծնողներին սպասվող արդյունքների մասին, դպրոցի պլանավորած միջոցառումների, գոյություն ունեցող կարգապահական նորմերի, գնահատման գործիքների և առարկայի նպատակների մասին:

Դպրոցում ծնողների հետ  ջերմ և կառուցողական միջավայրի ստեղծման համար  կարևոր է դպրոցի աշխատակիցների համապատասխան վերաբերմունքը ծնողների հանդեպ:  Ծնողների հետ ճիշտ ձևով հանդիպումը  կարևոր է: Ծնողի հետ խոսելիս դպրոցի ներկայացուցիչները պետք է լինեն բաց և դրականորեն տրամադրված, որը կնպաստի ծնողների և դպրոցի միջև սերտ համագործակցությանը, կձևավորի այն գիտակցական մակարդակը, որ ծնողը  դպրոցական հասարակության լիիրավ և գնահատված անդամ է:

Որոշ ծնողներ ունեն որոշակի մասնագիտական որակավորում և կրթություն, ինչը համագործակցության արդյունքում կարելի է օգտագործել աշակերտի հետ աշխատելիս: Սակայն դրա համար պետք է ուսուցիչն անձամբ լինի նախաձեռնող՝ որպես դպրոցական գործընթացի կազմակերպիչ: Այս առումով ուսուցիչը կարող է նախագծային աշխատանքներ կազմակերպել՝ ներգրավելով պատրաստակամ ծնողներին, ուղղորդելով նախապես պլանավորված աշխատանքին: Հանդիպում են դեպքեր, երբ ծնողական համայնքում լինում են տարաձայնություններ, չհասկացված հարաբերություններ, ուսուցչի աշխատանքի թերագնահատում, և այս դեպքում արդյունավետ կլինի համագործակցային աշխատանքների մեջ ներառել հենց այդ ծնողներին՝ դարձնելով նրանց ուսուցչի օգնականներ: Փորձը ցույց է տալիս, որ նման աշխատանքներից հետո ծնողներն ավելի են արժևորում ուսուցչի բարդ աշխատանքը, և ավելի ներդաշնակ են դառնում դասարանի ծնողական համայնքի հարաբերությունները:

**5.Օգտագործված գրականության ցանկ։**

1. Հովհաննիսյան Գ., Զոհրաբյան Ա., Արնաուդյան Ա., Գրիգորյան Ք., Դավթյան Մ., Օհանովա Ի., Կառուցողական կրթության հիմունքները և մեթոդները, Երևան, 2004։

2. Վ. Դյաչենկո, Ժամանակակից դիդակտիկայի հիմնահարցերը, 2009։

3.Մ. Աստվածատրյան, Արնաուդյան, Ա., Օհանովա Ի., Հովհաննիսյան Ա., Թերզյան Գ., Լալայան Կ., Մանկավարժական միտք, Երևան, 2012։

4 .«Ընտանիք և դպրոց» գիտամեթոդական ամսագիր, թիվ 3, 2016։

1. Տե′ս «Ընտանիք և դպրոց» գիտամեթոդական ամսագիր, թիվ 3, 2016թ., էջ 40։ [↑](#footnote-ref-1)
2. Տե՛ս Վ. Դյաչենկո, Ժամանակակից դիդակտիկայի հիմնահարցերը , 2009թ., էջ 5։ [↑](#footnote-ref-2)
3. Տե′ս «Ընտանիք և դպրոց» գիտամեթոդական ամսագիր, թիվ 3, 2016թ., էջ 41։ [↑](#footnote-ref-3)